
DIMECRES 7
TARDA

A 3/4 de 6, a l’Hospici, inici de les Festes amb la cercavila dels gegants, nans, cavallets, cap de lligamosques i la faràndula de la ciutat, acompanyats per les cobles La Principal d’Olot, La Principal de Cassà, Bisbal Jove, Rossinyolets, Foment del Montgrí, Osona, Cervianenca i la xaranga L’Esclafit.

A 3/4 de 8, a la plaça del Carme, concentració de bandes de percussió per a la 18a Tamborrada, amb Xot’s, Timbus, Tam Tam, Trik Trak Tabalers, Trenkabaketes del Pont, Tamboketes dels Hostalets, Colla Gegantera de Bianya i Marrinxosband.

A les 8, des de la la plaça del Carme, cercavila fins al Volcanet de les bandes participants a la 18a Tamborrada. Ho organitza: Marrinxos.

A la mateixa hora, al santuari del Tura, cant de la Salve i ofrena floral a la patrona de la ciutat, amb l’assistència de la corporació municipal acompanyats de les cobles La Principal d’Olot i La Principal de Cassà. Ho organitza: Flor de Fajol. Hi col·labora: Esbart Olot.

També a les 8, a la plaça del Mig, tres sardanes a càrrec de la cobla Osona.
En cas de pluja, l’acte es farà sota les voltes de la plaça Clarà

A les 9, des del balcó de l’ajuntament, pregó de Festes a càrrec del col·lectiu de Tures de la ciutat d’Olot, en representació de les veïnes de la ciutat que porten el nom de la patrona.

Després del pregó, al Firalet, esclat del Volcanet d’Olot, a càrrec de la pirotècnia Estalella. Hi col·labora: La Caixa.

En acabar l’esclat, 18a Tamborrada conjunta de les colles participants a la cercavila de bandes i interpretació de la peça Tamborrada, composta expressament per a l’esdeveniment. Tothom està convidat a participar-hi, només cal portar un timbal al Firalet. Ho organitza: Marrinxos. 
*Acte recomanat per l’Oficina Jove de la Garrotxa-L’Ideal 

També en acabar l’esclat, cercavila del Porc i el Xai amb la xaranga L’Esclafit, des del Firalet fins a la plaça de Campdenmàs.

Seguidament, a la plaça de Campdenmàs, ball del Porc i el Xai, amb la cobla La Principal d’Olot. Ho organitza: AOAPIX.
En cas de pluja, l’acte es farà a l’Hospici.

NIT

A 1/4 d’11, a la sala El Torín, balls de saló amb el grup Duo Giravolt.

A 2/4 d’11, als claustres del Carme, havaneres amb el grup femení Les Anxovetes. Hi haurà rom cremat per a tothom. Ho organitza: Agrupació Sardanista Olot.
En cas de pluja, l’acte es farà a l’Hospici.

A les 11, i fins a les 3, al puig del Roser, Espai Líquid, amb l’actuació de Jumpack. Ho organitza: Líquid Club.

A 2/4 de 12, a la plaça Major, concert de Korxea.

A la mateixa hora, a la plaça de les Monges, Búnker / Combat Poètic, recital electrònic a càrrec d’Unventilador. Ho organitza: Espai Cafè 6T7. 

A les 12, al Firal, Veus d’Altura, amb el grup Karaoke’s Band. Ho organitza: Ràdio Olot. (Escenari Rubau Tarrés)

A la mateixa hora, a la plaça de Campdenmàs, concert a càrrec de Wom. (Escenari Sorea)

També a les 12, i fins a les 3, a la plaça de les Monges, sessió amb Electronischebasisgeluiden. Ho organitza: Espai Cafè 6T7.

A la 1, a la plaça Major, concert d’Aspencat. 
*Acte recomanat per l’Oficina Jove de la Garrotxa-L’Ideal 

A les 2, a la plaça de Campdenmàs, concert a càrrec de Chotokoeu. (Escenari Sorea) 
*Acte recomanat per l’Oficina Jove de la Garrotxa-L’Ideal 

A la mateixa hora, al Firal, concert amb Tremendos. (Escenari Rubau Tarrés)

A les 4, al Firal, Tura’s Party amb Ràdio Olot DJs. Ho organitza: Ràdio Olot. (Escenari Rubau Tarrés)




ALTRES ACTES

A 2/4 de 5, a la residència Edat 3, ball del Gat i els gegants de Sant Miquel, acompanyats de la cobla Els Rossinyolets. Ho organitza: Colla Gegantera de Sant Miquel. 












